CELEX: 62012CN0576
Language: fi
Date: 2012-12-10 00:00:00
Title: Asia C-576/12 P: Valitus, jonka Ivan Jurašinović on tehnyt 10.12.2012 unionin yleisen tuomioistuimen (laajennettu toinen jaosto) asiassa T-465/09, Jurašinović v. neuvosto, 3.10.2012 antamasta tuomiosta

2.2.2013   
            
            
               FI
            
            
               Euroopan unionin virallinen lehti
            
            
               C 32/14
            
         Valitus, jonka Ivan Jurašinović on tehnyt 10.12.2012 unionin yleisen tuomioistuimen (laajennettu toinen jaosto) asiassa T-465/09, Jurašinović v. neuvosto, 3.10.2012 antamasta tuomiosta
   (Asia C-576/12 P)
   2013/C 32/19
   Oikeudenkäyntikieli: ranska
   
      Asianosaiset
   
   
      Valittaja: Ivan Jurašinović (edustaja: asianajaja N. Amara-Lebret)
   
      Muu osapuoli: Euroopan unionin neuvosto
   
      Vaatimukset
   
   
               —
            
            
               Riidanalainen päätös on kumottava ja asia on palautettava unionin yleiseen tuomioistuimeen tai toissijaisesti
            
         
               —
            
            
               on kumottava 22.9.2009 tehty päätös, jolla valittajalle on annettu ainoastaan osittainen oikeus tutustua seuraaviin asiakirjoihin: Kroatiassa, Kninin alueella toimivien Euroopan unionin tarkkailijoiden selonteot, jotka koskevat ajanjaksoa 1.8.–31.8.1995
            
         
               —
            
            
               Euroopan unionin neuvosto on velvoitettava antamaan valittajalle oikeus tutustua kaikkiin pyydettyihin asiakirjoihin sähköisessä muodossa
            
         
               —
            
            
               Euroopan unionin neuvosto on velvoitettava suorittamaan valittajalle 8 000 euroa (veroton määrä) korvauksena oikeudenkäynnistä aiheutuvista kuluista EKP:n kannekirjelmän vastaanottamispäivänä ilmoittaman korkotason mukaisine korkoineen.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kolmeen valitusperusteeseen.
   Ensinnäkin valittaja katsoo, että unionin yleinen tuomioistuin loukkasi oikeutta oikeudenmukaiseen oikeudenkäyntiin koskevaa yleistä periaatetta, koska se ei voinut pätevästi ratkaista kannetta ilman, että se sitä ennen tarkasteli asiakirjoja, joihin oli pyydetty saada tutustua.
   Toiseksi valittaja vetoaa Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen N:o 1049/2001 (1) 9 artiklan 1 kohdan ja 4 artiklan 1 kohdan a alakohdan rikkomiseen, sillä vaikka 4 artiklan 1 kohdan a alakohdassa säädetään, että on mahdollista olla antamatta tutustuttavaksi asiakirjaa, jonka sisältämien tietojen ilmaiseminen vahingoittaa sellaisen yleisen edun suojaa, joka koskee kansainvälisiä suhteita, tällainen kieltäytyminen ei voi perustua asiakirjojen, jotka eivät sen vuoksi, että niitä ei ole turvaluokitettu, nauti 9 artiklan 1 kohdan suojaa, arkaluonteisuuteen.
   Kolmanneksi valittaja arvostelee unionin yleistä tuomioistuinta siitä, että se teki oikeudellisen virheen, joka koski sitä, että asiakirjojen sisältämät tiedot oli ilmaistu aikaisemmin. Koska neuvoston ja entisen Jugoslavian alueen kansainvälisen rikostuomioistuimen välinen yhteydenpito voi perustua ainoastaan asetukseen N:o 1049/2001, pyyntö oli hyväksyttävä sen vuoksi, että asiakirjojen sisältämät tiedot oli ilmaistu aikaisemmin vastaajana olevalle unionin kansalaiselle entisen Jugoslavian alueen kansainvälisessä rikostuomioistuimessa käynnissä olleen rikosoikeudenkäynnin yhteydessä.
   
      (1)  EYVL L 145, s. 43.